**Sensorveiledning HLED4103 – Ledelse med kasuistikk (høst 2019)**

**Eksamensform**

Individuell skriftlig hjemmeeksamen.

**Sensorveiledning**

Emnet inngår i et erfaringsbasert program, og oppgavene vil derfor typisk be studentene om å beskrive og drøfte en ledelsesutfordring de har vært involvert i. Det forventes at studenten viser kompetanse i å kunne gjøre bruk av relevante begreper og teori i drøftingen av den aktuelle situasjonen eller ledelsesutfordringen. Følgende momenter skal vurderes ved sensureringen.

* Inneholder oppgaven en redegjørelse for en situasjon eller ledelsesutfordring?
* Er fremstillingen situasjonen eller ledelsesutfordringen nyansert og presis?
* Anvendes begreper, verktøy, modeller eller teori i drøftingen av det aktuelle eksempelet?
* Er begreper, verktøy, modeller eller teori gjengitt og anvendt på en adekvat og presis måte?
* Viser studenten evne til å reflektere over de ledelsesmessige problemstillingene som reises?
* Viser besvarelsen til relevant litteratur og er referanser satt opp på en ensartet måte?

**Bedømmelse**

Eksamen bedømmes med karakterene bestått eller ikke bestått. Det gis en kortfattet skriftlig individuell tilbakemelding og begrunnelse til kandidaten.

**Oppgavetekst (eksamensoppgave høst 2019):**

Gjør rede for en ledelsesutfordring du har vært involvert i. Dette kan eksempelvis være en konflikt, en konfliktlignende situasjon eller uenighet med arbeidssted, kollegaer, pasient e.l. som du har vært involvert i eller som du kjenner godt til. Du kan eventuelt beskrive en oppdiktet situasjon. Du kan gjerne trekke veksler på din egen presentasjon fra kurset og tilbakemeldinger som du har fått under kurset. Teksten skal være både deskriptiv og analytisk. Det er viktig at du knytter utdelt litteratur (forelesningsnotater) eller litteratur fra emnets pensumliste til oppgaven din. Krav om anonymisering skal ivaretas (ikke omtale arbeidssted eller personer med navn, o.l.).

Dette er noen spørsmål du bør besvare i oppgaven:  
- Hva foranledningen til situasjonen (f.eks. ved en konflikt: hva var kilden(e) til konflikten)?  
- Hvem var/er partene?  
- Hvordan utviklet situasjonen seg (f.eks: hvordan var konfliktforløpet) og hva er status nå?  
- Hva slags teori er relevant for å forstå og eventuelt løse konflikten?

**Oppgaven skal ha et omfang på 2.000 – 4.000 ord. Oppgaven vurderes til bestått/ikke bestått.**

Oppgaven skal ha en forside med tittelen på oppgaven og kandidatnummeret. Du skal ikke ha med navnet ditt. Du skal også ha med referanseliste på slutten av oppgaven (referansestil kan du selv velge).

Tegnsetting/formattering: Times New Roman, skriftstørrelse 12. Linjeavstand kan du selv velge. Det er heller ikke krav til innholdsfortegnelse, men bruk det gjerne om ønskelig.